# XXIII Premis Turia

Els XXIII Premis Turia foren concedits el 5 de juliol de 2014 per la revista valenciana Cartelera Turia amb la intenció de guardonar les persones i col·lectius que haguessen destacat l'any anterior en qualsevol de les categories i seccions que cobria la revista: cinema (pel·lícula espanyola i estrangera, actor i actriu), teatre, arts plàstiques, literatura, gastronomia, mitjans de comunicació, esports, música i literatura. La llista de guanyadors era escollida per l'equip de redactors i col·laboradors de la revista. Compten amb la col·laboració de l'Institut de Cultura i Joventut del Ajuntament de Burjassot, la Fundació Bancaixa i la Universitat de València.
En ocasió del 50è Aniversari de la fundació de Cartelera Turia el 2 de juliol es va inaugurar a La Nau una exposició de 52 artistes i dibuixants gràfics valencians. L'entrega es va dur a terme a l'Auditori Casa de Cultura de Burjassot i fou presentada novament per Tonino i Juanjo de la Iglesia amb la Sedajazz Band i la col·laboració dels cantants i grups Soledad Giménez, José Manuel Casañ, Mamen García, Juli Bustamante, La Rana Mariana i Anna Franco. Durant la gala es va retre un homenatge a Raimon, qui uns mesos abans del naixement de Cartelera Turia va treure la cançó Al vent.
El premi consisteix en una estàtua que imitava la que sortia a la mítica pel·lícula El falcó maltès (1950) de John Huston.

## Guardons

Els guanyadors de l'edició foren:
| Categoria | Premiat | Labor premiada |
| Millor Pel·lícula Espanyola | La herida | Fernando Franco García |
| Millor Pel·lícula Estrangera | Bir Zamanlar Anadolu'da | Nuri Bilge Ceylan |
| Millor Opera Prima | Stockholm | Rodrigo Sorogoyen |
| Premi Nous Realitzadors | Los chicos del puerto | Alberto Morais |
| Premi Nous Realitzadors | La vida inesperada | Jorge Torregrossa |
| Premi Especial Turia | Todas las mujeres | Mariano Barroso |
| Premi Especial Turia | Vivir es fácil con los ojos cerrados | David Trueba |
| Millor llargmetratge documental | Con la pata quebrada | Diego Galán Fernández |
| Premi Especial Cinema | Karra Elejalde | Ocho apellidos vascos |
| Millor Actor | Juan Diego | Anochece en la India |
| Millor Actriu Revelació | Natalia de Molina | Vivir es fácil con los ojos cerrados |
| Millor contribució musical | Juli Bustamante Víctor Manuel (50è Aniversari) | |
| Premi Especial Turia | José García Poveda "El flaco" | |
| Millor contribució Cultural | Institut Municipal de Cultura i Joventut de l'Ajuntament de Burjassot (IMCJB) | |
| Millor contribució mitjans de comunicació | Laura Ballester (Levante-EMV) | Pel seguiment de l'accident del metro |
| Millor contribució cultura del vi | Bodegas Antonio Herráez (La font de la Figuera) | - |
| Millor contribució ciutadana | ACICOM | |
| Millor contribució social | Sor Lucía Caram | |
| Millor contribució cívica | Mireia Mollà i Herrera | Diputada a les Corts per Compromís |
| Millor contribució cívica | Clara Tirado Museros | Diputada a les Corts per PSPV |
| Millor contribució cívica | Esther López Barceló | Diputada a les Corts per EUPV |
| Millor contribució cívica | Josep Lluís Carbonell i Esteve | Metge ginecòleg |
| Millor contribució arts plàstiques | Falla Na Jordana | |
| Millor contribució artístico-satírica | Sento Llobell | Un médico novato |
| Millor contribució teatral | Albena Teatre/Carles Alberola | Ficcio |
| Millor contribució cultural | Lluís Miquel Campos González | |
| Premi El Rincón del Piu (50è Aniversari) | Sophie Evans |
| Premi Huevo de Colón | Ortifus | Dibuixant |

## Premi per votació dels lectors

| Categoria | Pel·lícula | Director |
| Millor pel·lícula espanyola | Ocho apellidos vascos | Emilio Martínez Lázaro |
| Millor pel·lícula estrangera | La grande bellezza | Paolo Sorrentino |

## Referències

* ↑ Manuel Salvador i Jardí 50 anys de Cartelera Turia. Una publicació insòlita en el sistema comunicatiu valencià, p. 42
* ↑ David Trueba, Juan Diego y Sor Lucía entre los galardonados de los XIII Premios Turia, Valencia Plaza, 27 de juny de 2014
* ↑ La Cartelera Turia homenajeará a Raimon en la gala de sus XXIII premios, La Vanguardia, 26 de juny de 2014
* ↑ Els XIII Premis Túria homenatgen Raimon, 29 de juny de 2014
* ↑ Web de Bodegas Vinetur, guanyadores d'un premi a la XXI Edició, amb una foto de l'estatueta
* ↑ Guardonats als XXIII Premis Turia al web de Cartelera Turia

## Vegeu també

* Fotogramas de Plata 2013
* Medalles del Cercle d'Escriptors Cinematogràfics de 2013
* XXVIII Premis Goya
* XXIII Premis de la Unión de Actores
* 58a edició dels Premis Sant Jordi de Cinematografia
* Premis Gaudí de 2014
* I Premis Feroz